*Anexa nr.1 la HCL 463/22.12.2022*

**PROCEDURA**

**de publicare a listei contribuabililor care au declarat şi au achitat la scadenţă obligaţiile fiscale de plată şi care nu au obligaţii restante**

1. În vederea mediatizării contribuabililor, persoane juridice, care și-au declarat și achitat la scadență obligațiile fiscale de plată și care nu figurează în evidențele fiscale cu obligații bugetare restante, organele fiscale locale, *denumite în continuare organe fiscale*, publică pe pagina de internet proprie, lista acestor contribuabili.

2. Pentru întocmirea listei prevăzută la pct.1, se au în vedere următoarele condiții ce trebuie îndeplinite cumulativ de către contribuabili:

a) au achitate la scadență/termenul de plată prevăzut de lege, obligațiile fiscale principale și accesorii, în trimestrul pentru care se realizează publicarea listei;

b) nu înregistrează obligații bugetare restante la data întocmirii listei.

3. Lista va cuprinde denumirea contribuabililor și codul de identificare fiscal, fiind întocmită în ordinea descrescătoare a cuantumului creanțelor fiscale achitate.

4. La întocmirea listei se au în vedere informaţiile referitoare la obligaţiile bugetare înregistrate în evidențele fiscale ale contribuabililor persoane juridice, existente la nivelul organelor fiscale locale.

5. Publicarea listei prevăzute la pct. 1 se face după expirarea termenlor de plată scadente.

6. În situaţia în care se constată erori materiale şi omisiuni cu privire la informaţiile cuprinse în listă, organul fiscal local, în baza unui referat aprobat de conducătorul acestuia, prelucrează, de îndată, în sistem informatic, modificările informaţiilor publicate pentru fiecare contribuabil.

7. Prin eroare materială se înţelege:

a) preluarea eronată a datelor din evidenţele fiscale existente la nivelul organelor fiscale;

b) publicarea eronată a unor contribuabili care, potrivit legii, nu îndeplinesc criteriile

prevăzute la pct. 2.

8. Constituie omisiune la publicare neselectarea, din eroare, a unor contribuabili care îndeplineau criteriile prevăzute la pct.2.

Președinte de ședință Secretar general

ANEXA LA PROCEDURĂ

LISTA

contribuabililor - persoane juridice, care au declarat şi au achitat la scadenţă obligaţiile fiscale de plată şi care nu au obligaţii restante

|  |  |  |
| --- | --- | --- |
| Nr.crt. | Denumirea contribuabilului | Cod unic de înregistrare fiscal (CUI) |
|  |  |  |